pythainlp/thai-wiki-dataset-v3 huggingface dataset:
ปีแยร์ กาสิรากี

ปีแยร์ กาสิรากี (Pierre Casiraghi; 5 กันยายน พ.ศ. 2530) เป็นพระโอรสใน เจ้าหญิงการอลีน เจ้าหญิงแห่งฮันโนเฟอร์ กับสเตฟาโน กาสิรากี พระภัสดาคนที่สองชาวอิตาลีของเจ้าหญิงกาโรลีน ในปัจจุบันเขาถูกจัดอยู่ในลำดับที่แปดของการสืบราชบัลลังก์โมนาโก เป็นพระภาคิไนยใน เจ้าชายอาลแบร์ที่ 2 องค์อธิปัตย์แห่งโมนาโก พระนัดดาใน เจ้าชายแรนีเยที่ 3 องค์อธิปัตย์แห่งโมนาโก
สเตฟาโน กาสิรากีผู้เป็นบิดาเสียชีวิตเมื่อวันที่ 3 ตุลาคม พ.ศ. 2533 จากอุบัติเหตุการแข่งขันเรือเร็ว หลังจากการเสียชีวิตของบิดาทั้งเจ้าหญิงการอลีนและครอบครัวได้อาศัยในหมู่บ้านมีดี เขตชนบทในจังหวัดแซ็ง-เรมี-เดอ-พรอว็องส์ ประเทศฝรั่งเศส ขายังมีพี่ชายและพี่สาวอีกสองคนคืออันเดรีย และ ชาร์ล็อต กาสิรากี และมีน้องสาวร่วมมารดาคือ เจ้าหญิงอเล็กซานดราแห่งฮาโนเวอร์
ปีแยร์ กาสิรากี สมรสกับ เบียทริซ บอร์โรเมโอ เมื่อวันที่ 25 กรกฎาคม 2558 ซึ่งเบียทริซ เป็นพระขนิษฐาร่วมพระชนกใน เจ้าหญิงมาติลเดแห่งเฟือร์สเทินแบร์ค
== อ้างอิง ==
Knightley, Emma (29 November 2017). Princely Monaco XXI: The House of Grimaldi in the 21st Century. ISBN 9780359058945.
"Archivio Corriere della Sera". Archiviostorico.corriere.it. 29 February 2016. Retrieved 6 March 2017.
"Pierre Casiraghi: 10 facts about Princess Caroline's son". Us.hellomagazine.com. Retrieved 6 March 2017.
ชาวโมนาโก
ราชวงศ์กรีมัลดี
ฟีลิป ฌูว์โน

ฟีลิป ฌูว์โน (Philippe Junot) เกิดเมื่อวันที่ 19 เมษายน ค.ศ. 1940 ณ ปารีส ประเทศฝรั่งเศส เป็นบุตรชายของ ไมเคิล ฌูว์โน และ เฮเลน วัลเดน บิดาของเขาเป็นรองนายกเทศมนตรีเมืองปารีส เขายังสืบเชื้อสายมาจาก ฌ็อง-อ็องดอค ฌูว์โน ซึ่งเป็นนายพลฝรั่งเศสที่เรืองอำนาจมากในช่วงนั้น และเป็นกองกำลังสำคัญในการรุกราน โปรตุเกส เขาเป็นนักลงทุนร่วมทุนและผู้พัฒนาอสังหาริมทรัพย์ใน ปารีส และ นิวยอร์กซิตี้ และยังเป็นพระสวามีคนแรกใน เจ้าหญิงการอลีน เจ้าหญิงแห่งฮันโนเฟอร์ พระธิดาพระองค์ใหญ่ใน เจ้าชายแรนีเยที่ 3 องค์อธิปัตย์แห่งโมนาโก และ เกรซ เคลลี พระเชษฐภคินีพระองค์ใหญ่ใน เจ้าชายอาลแบร์ที่ 2 องค์อธิปัตย์แห่งโมนาโก
เขาเริ่มต้นอาชีพใน สหรัฐอเมริกา (เขาเป็นนักลงทุนช่วงแรกในเครือข่ายร้านแฮมเบอร์เกอร์ฟาสต์ฟู้ด Jack in the Box) จากนั้นจึงก่อตั้งบริษัทสตาร์ทอัพขนาดเล็กหลายแห่งใน ฝรั่งเศส ตั้งแต่อสังหาริมทรัพย์ไปจนถึงพลังงานหมุนเวียน เขายังเป็นหนึ่งในผู้ก่อตั้ง Access International Advisors Group (AIA Group) ซึ่งเป็นแพลตฟอร์มกองทุนเฮดจ์ฟันด์ หรือ กองทุนบริหารความเสี่ยง เขาเป็นหนึ่งในนักลงทุนจำนวนมากที่ถูกหลอกโดยโครงการ Ponzi ของ เบอร์นี มาดอฟฟ์ ซึ่งล้มเลิกไปเมื่อปลายปี ค.ศ. 2008
เขาเข้าพิธีเสกสมรสกับ เจ้าหญิงการอลีน เจ้าหญิงแห่งฮันโนเฟอร์ พระธิดาพระองค์ใหญ่ใน เจ้าชายแรนีเยที่ 3 องค์อธิปัตย์แห่งโมนาโก และ เกรซ เคลลี พระเชษฐภคินีพระองค์ใหญ่ใน เจ้าชายอาลแบร์ที่ 2 องค์อธิปัตย์แห่งโมนาโก ในวันที่ 28 มิถุนายน ค.ศ. 1978 ก่อนที่ทั้งคู่หย่าร้างกันเมื่อวันที่ 9 ตุลาคม ค.ศ. 1980 เขาแต่งงานกับ นีนา วัลเดบูล-ลาร์เซน ในเดือนตุลาคม ค.ศ. 1987 มีบุตรคือ
โคลเอ ฌูว์โน
อเล็กซิส ฌูว์โน
อิซาเบลลา ฌูว์โน
วิกตอเรีย ฌูว์โน
== อ้างอิง ==
Englund, Steven (1984). Grace of Monaco: An Interpretive Biography. Garden City, New York: Doubleday. p. 336.
Englund, Steven (1984). "X". Grace of Monaco: An Interpretive Biography. Garden City, New York: Doubleday. p. 326.
Kevin Dowling, Fred Hauptfuhrer (3 July 1978). "The Princess & Her Playboy". People. Retrieved 26 September 2011.
Saijel Kishan and Katherine Burton (24 December 2008). "L'Oreal Heiress Bettencourt Invested With Madoff (Update3)". Bloomberg. Retrieved 26 September 2011.
"ROYALTY: Love and Marriage in Monaco". Time. 3 July 1978. Archived from the original on November 13, 2007. Retrieved 26 September 2011.
Peter McKay (26 October 1987). "The Big Dame Hunters Are A Dying Breed". the Chicago tribune. Retrieved 26 September 2011.
บุคคลจากปารีส
นักธุรกิจชาวฝรั่งเศส
วัดเขากำแพง (จังหวัดสุพรรณบุรี)

วัดเขากำแพง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนคา อำเภออู่ทอง จังหวัดสุพรรณบุรี ในบริเวณแนวคิดทิศตะวันตกเฉียงเหนืออยู่ในพื้นที่เขตพิเศษเมืองอู่ทอง มีอาณาเขตทิศเหนือติดกับโรงเรียนวัดเขากำแพง ทิศใต้และตะวันออกติดกับเขากำแพง ที่ดินวัดมีเนื้อที่ประมาณ 23 ไร่ ปัจจุบันมีพระครูสุวรรณประชานุกูล (กมลศิลป์ กมสินโน ป.ธ.3) ดำรงตำแหน่งเจ้าอาวาส
วัดเขากำแพงตั้งเมื่อ พ.ศ. 2430 ได้รับการบูรณะเมื่อ พ.ศ. 2508 และเปิดสอนโรงเรียนพระปริยัติธรรมเมื่อ พ.ศ. 2501 บริเวณยอดเขามีโบราณสถานตั้งอยู่ มีเจดีย์ และวิหารเก่า บนเขามีเจดีย์ทรงระฆังสมัยอยุธยา เจดีย์ฐานสี่เหลี่ยมจัตุรัส วิหารขนาดเล็กหันหน้าไปทางทิศเหนือ หันไปทางพระพุทธบาทวัดเขาดีสลัก
บนพื้นราบด้านล่างมีอุโบสถ 1 หลัง วิหาร 1 หลัง ภายในอุโบสถประดิษฐานพระพุทธรูปปางสมาธิ ทางทิศใต้ของอุโบสถมีวิหารประดิษฐานพระพุทธรูปปางต่าง ๆ ทางทิศใต้ของวัดมีหมู่กุฏิ หอกลอง หอระฆัง ทางทิศตะวันตกมีเมรุและศาลาสวดอภิธรรม
==อ้างอิง==
เขากำแพง
กองพลที่ 210 (อิสราเอล)

กองพล "บาชาน" ที่ 210 แห่งกองกำลังป้องกันอิสราเอล มีชื่อที่รู้จักโดยทั่วไปว่า  "กองพลบาชาน" เป็นกองพลทหารในดินแดนภาคเหนือของอิสราเอล ภายใต้การบัญชาจากกองบัญชาการเหนือ กองกำลังป้องกันอิสราเอล เป็นกำลังรบกองพลที่รับผิดชอบหน้าที่ด้านแนวหน้าเขตแดนซีเรีย  กองพลนี้ถูกก่อตั้งภายหลังกองพลยานเกราะ "เนติฟ ฮา-เอซ" ที่ 366 (สำรอง) แห่งกองบัญชาการใต้ ถูกปลดประจำการ
==หน่วย==
กองพล "บาชาน" ที่ 210
*กองพลน้อย "โกลัน" ที่ 474 (อาณาเขต)
*กองพลน้อยทหารราบ "โอเด็ด" ที่ 9 (สำรอง)
*กองพลน้อยยานเกราะ "ยิฟตาห์" ที่ 679 (สำรอง)
*กองพลน้อยเฮอร์มอนที่ 810 (ในภาษาฮีบรู)
**หน่วยแอลไพน์
*กรมทหารปืนใหญ่ "ไคดียอน" ที่ 209 (สำรอง)
*กองพันสื่อสารของกองพล "บาชาน"
*กองพันข่าวกรองสนาม "อายิต/อินทรี" ที่ 595
*กองพันส่งกำลังบำรุง "อายิต/อินทรี" ที่ 6366
*กองร้อยทหารช่างหนัก "ชาตูล/แมว"
กองพลของประเทศอิสราเอล
หน่วยและรูปขบวนทหารอิสราเอล
ก่อตั้งในปี พ.ศ. 2516
วัดโพธาราม (จังหวัดสุราษฎร์ธานี)

วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพุมเรียง อำเภอไชยา จังหวัดสุราษฎร์ธานี
กรมการศาสนาระบุว่า วัดโพธารามตั้งวัดเมื่อ พ.ศ. 1830 ได้รับพระราชทานวิสุงคามสีมาเมื่อ พ.ศ. 1835 แต่ประทุม ชุ่มเพ็งพันธ์ ระบุว่ามสร้างขึ้นเมื่อใดยังไม่พบหลักฐานที่แน่นอน แต่คงไม่เก่าไปกว่าสมัยอยุธยาตอนปลายหรือสมัยรัตนโกสินทร์ตอนต้นรุ่นเดียวกันกับวัดสมุหนิมิต ชื่อของวัดเดิมเรียก วัดเหนือ คู่กับวัดล่างหรือวัดสมุหนิมิต ชาวบ้านเรียกว่า วัดโพธิ์ พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินวัดโพธาราม เมืองไชยา เมื่อวันที่ 6 สิงหาคม ร.ศ. 108 (พ.ศ. 2432)
อาคารเสนาสนะ ได้แก่ อุโบสถ เดิมสร้างมาแต่เมื่อไรไม่มีใครทราบ รู้แต่ว่าได้มีการบูรณะครั้งใหญ่ใน เมื่อ พ.ศ. 2465 ดังปรากฏข้อความที่เสาเพดานโบสถ์ หน้าบันอุโบสถประดับตกแต่งด้วยกระเบื้องถ้วยชามขนาดใหญ่ประกอบเข้ากับลายปูนปั้นรูปดอกไม้และใบไม้ถ้วยชาม ส่วนมากมีอายุในราวต้นกรุงรัตนโกสินทร์ทั้งเครื่องถ้วยจีนและเครื่องถ้วยฝรั่ง บานประตูอุโบสถเป็นไม้สลักลายพุ่มข้าวบิณฑ์ลงรักปิดทอง และมีกุฏิทรงไทย ปูชนียวัตถุที่สำคัญ ได้แก่ พระพุทธรูปสำริด สกุลช่างนครศรีธรรมราช สูง 31 เซนติเมตร ช่วงพระพาหากว้าง 20 เซนติเมตร พบเมื่อวันที่ 14 ตุลาคม พ.ศ. 2511 ขุดพบที่รากฐานรั้วกำแพงวัด ตู้พระธรรมลายรดน้ำ หีบพระธรรมไม้ฉลุลาย ธรรมาสน์ไม้ทรงบุษบก กล่องใส่คัมภีร์ฝังมุก และ สมุดข่อยและหนังสือคัมภีร์ต่าง ๆ เป็นต้น
==อ้างอิง==
โพธาราม
โบราณสถานในจังหวัดสุราษฎร์ธานี
วัดสุวรรณคีรี (จังหวัดสงขลา)

วัดสุวรรณคีรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเนินริมทะเลสาบสงขลา ในตำบลหัวเขา อำเภอสิงหนคร จังหวัดสงขลา
==ประวัติ==
วัดสุวรณคีรี หรือ วัดหัวเขา ไม่ปรากฏว่าใครเป็นผู้สร้าง ซึ่งชาวบ้านจะเรียกว่า วัดออก ชื่อนี้เพราะอยู่ทางทิศตะวันออกของวัดบ่อทรัพย์) สร้างประมาณ พ.ศ. 2379 ในอดีตกาลเคยเป็นวัดร้างมาก่อน ต่อมาได้รับการบูรณะให้เป็นวัดสำคัญประจำเมืองสงขลาฝั่งแหลมสน โดยท่านพระยาสุวรรณคีรีสมบัติ (บุญหุ้ย) ผู้สำเร็จราชการเมืองสงขลา (พ.ศ. 2328–2354) บูรณะขึ้นเป็นวัดหลวง เป็นสถานที่ที่ถือน้ำสาบานหรือน้ำพิพัฒน์สัตยาของเหล่าข้าราชการบเมืองสงขลา วัดได้รับพระราชทานวิสุงคามสีมาเมื่อ พ.ศ. 2320
เมื่อครั้งสมเด็จพระมหาสมณเจ้า กรมพระยาวชิรญาณวโรรส เสด็จตรวจการณ์คณะสงฆ์ พ.ศ. 2455 ได้กล่าวถึงวัดสุวรรณคีรีไว้ว่า "...วัดสุวรรณคีรี ตั้งอยู่บนเนินเขา มีลานขึ้นไปเป็นชั้นๆกว้างขวาง มีต้นไม้ใหญ่ร่มรื่น ของก่อสร้างก็เป็นชิ้นเป็นอัน อุโบสถใหญ่และกุฏีก่ออิฐถือปูน หลังคามุงกระเบื้องทั้งนั้น เสียแต่ปล่อยให้ชำรุดทรุดโทรมและปล่อยให้รกเรี้ยว มีพระ 6 รูป ไม่พอจะรักษา ได้ทราบว่าเป็นอย่างนี้ เพราะชาวบ้านไม่นับถือพระครูญาณโมลี รังเกียจในความประพฤติของพระครู ไม่มีใครไปทำบุญและช่วยธุระ บางบ้านถึงไม่ใส่บาตรฯ..."
วัดสุวรรณคีรีเป็นวัดประจำตระกูล ณ สงขลาและสุวรรณคีรี ได้รับการดูแลบูรณะจากลูกหลานของตระกูล ณ สงขลาตลอดมาและเมื่อย้ายเมืองสงขลาจากท่าแหลมสนมายังตำบลบ่อยางเมื่อ พ.ศ. 2339 ทำให้วัดขาดการดูแลทรุดโทรมลง จน พ.ศ. 2516–2517 จึงได้มีการบูรณะใหม่อีกครั้งโดยพระครูคลิ้ง ธมฺมรกฺขิโต (พันธุอุบล) เจ้าอาวาสรูปที่ 9
==อาคารเสนาสนะ==

วัดสุวรรณคีรีมีการทำกำแพงกันดินด้วยหินภูเขา 3 ระดับ มีทางเดินและบันไดเชื่อมต่อกันระหว่างวัดปูด้วยกระเบื้องหน้าวัวโบราณ ลวดลายบนกระเบื้องสวยงาม
อุโบสถขนาดกว้างประมาณ 8.25 เมตร ยาว 15.90 เมตร มีภาพจิตรกรรมฝาผนังถูกน้ำฝนลบเลือนเกือบหมดแล้ว ภายในประดิษฐานพระพุทธรูปปางมารวิชัย เจดีย์ก่ออิฐฉาบปูนตกแต่งด้วยปูนปั้นศิลปะอิทธิพลตะวันตก เจดีย์จีนทำด้วยหินแกรนิต หอระฆัง ซุ้มเสมาประดับด้วยปูนปั้นละเอียดงดงาม เจดีย์หน้าวัดสุวรรณคีรี ชาวบ้านล่ำลือกันว่าหินที่ล้อมรอบเจดีย์องค์นี้งอกขึ้นมาเอง ต่อมาชาวบ้านได้ช่วยกันบูรณะใหม่มีการทาสีให้ดูสวยงาม รอบ ๆ ฐานพระเจดีย์ทั้ง 4 ทิศ มีรูปพระสาวกปูนปั้นนูนต่ำประนมมืออยู่ภายในวงกลม
==รายนามเจ้าอาวาส==
พระปลัดนก
พระครูญาณโมลี (เรื่อง)
พระครูญาณโมลี (เอียด)
พระปลัดมี ปญิญาพโล
พระเลือน ปานงฺกโร
พระอ่ำ จนฺทนิโก
พระกิ้มอิ้น ติสฺสโร
พระแสง
พระอธิการคลิ้ง ธมฺมรกฺขิโต
พระอาจารย์พระอธิการมงคล ปญฺญาวุโฑ
== อ้างอิง ==
สุวรรณคีรี
โบราณสถานในจังหวัดสงขลา
แอร์ดรอป (คริปโทเคอร์เรนซี)

แอร์ดรอป (airdrop) เป็นกระบวนการแจกจ่ายโทเคนคริปโทเคอร์เรนซี ไปยังวอลเลตของผู้อื่น โดยมักจะมีวัตถุประสงค์เพื่อประชาสัมพันธ์และโฆษณาให้บุคคลทั่วไปสนใจและเริ่มรู้จักโทเคนในกลุ่มคนที่กว้างขึ้น แอร์ดรอปใช้โซเชียลมีเดียในการกระจายข่าวสารโดยแจกโทเคนใหม่เข้าไปในวอลเลตเดิม หรืออาจจะเป็นวอลเลตใหม่ของผู้ใช้งาน
ในสหรัฐอเมริกาเริ่มมีการอภิปรายเรื่องของภาษีเงินได้ของรายได้ที่เกิดจากโทเคนที่ได้รับ Airdrops ตั้งเป้าที่จะใช้ประโยชน์จากผลกระทบของเครือข่ายโดยการมีส่วนร่วมกับผู้ถือสกุลเงินที่ใช้บล็อคเชน เช่น Bitcoin หรือ Ethereum ในสกุลเงินหรือโครงการของพวกเขา
== อ้างอิง ==
คริปโทเคอร์เรนซี
วัดเกาะแก้ว (จังหวัดพระนครศรีอยุธยา)

วัดเกาะแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำป่าสัก ในตำบลกะมัง อำเภอพระนครศรีอยุธยา จังหวัดพระนครศรีอยุธยา มีเนื้อที่ประมาณ 9 ไร่
เมื่อประมาณกว่า 300 ปีล่วงมาแล้ว วัดเกาะแก้วคือทางแม่น้ำป่าสักในทุกวันนี้ ที่ตั้งของวัดมีอาณาเขตกว้างขวางกว่าปัจจุบันนี้มาก แต่เนื่องจากเป็นบริเวณท้องคุ้ง โดยเฉพาะที่ปากคลองข้าวสาร เมื่อถึงฤดูน้ำ น้ำจะไหลเชี่ยวอย่างรุนแรงและมีลักษณะม้วนเป็นน้ำวน จึงทำให้กระแสน้ำกัดเซาะตลิ่งพังลงไปทุกปี ๆ จนอุโบสถหลังเก่าถูกกัดเซาะพังลงไปในแม่น้ำทั้งหลัง ทำให้บริเวณพื้นที่ของวัดแคบลงโดยลำดับ ปัจจุบันทางวัดได้รวบรวมอาณาเขตของวัดร้างบริเวณใกล้เคียงที่ชื่อ "วัดปราสาท" เข้ารวมเข้าไว้
วัดเกาะแก้วมีความเกี่ยวเนื่องกับสมเด็จพระเจ้ากรุงธนบุรี คือเคยเป็นที่ตั้งค่ายของกองทัพไทยค่ายหนึ่งใน 9 ค่าย ในสมัยอยุธยาวัดเกาะแก้วคงจะเป็นท่าเรือจ้างสำหรับประชาชนพลเมืองข้ามฟากไปมาเป็นประจำ และคงจะเป็นวัดที่มีชื่อเสียง หรือมีความสำคัญอีกวัดหนึ่ง
โบราณวัตถที่คงหลงเหลืออยู่คือ เจดีย์และพระพุทธรูปเนื้อสำริดอายุกว่า 300 ปี
==อ้างอิง==
เกาะแก้ว
โบราณสถานในจังหวัดพระนครศรีอยุธยา
วัดจอมแจ้ง (จังหวัดแม่ฮ่องสอน)

วัดจอมแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สะเรียง อำเภอแม่สะเรียง จังหวัดแม่ฮ่องสอน ตรงทางเข้าเมืองอำเภอแม่สะเรียง ใกล้กับพิพิธภัณฑ์อำเภอแม่สะเรียง ซึ่งอยู่ติดริมถนนเส้นทางหลวงหมายเลข 108 (เชียงใหม่-แม่สะเรียง-แม่ฮ่องสอน) ที่ดินตั้งวัดมีเนื้อที่ 15 ไร่ 56 ตารางวา บริเวณโดยรอบของวัดมีจุดชมวิว มองไปทางด้านทิศตะวันออกจะเห็นภาพทุ่งนาและบ้านเรือนของชาวอำเภอแม่สะเรียง
วัดจอมแจ้ง หรือ วัดพระธาตุจอมแจ้ง ตั้งวัดเมื่อ พ.ศ. 2457	ได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2540 วัดมีพระธาตุจอมแจ้ง ประดิษฐานพระบรมสารีริกธาตุขององค์สมเด็จพระสัมมาสัมพุทธเจ้า ซึ่งได้แก่ พระเกศาธาตุ ตามตำนานเล่าว่าสร้างโดยพระฤๅษีสี่พี่น้อง ประมาณ พ.ศ. 1000 เพื่อที่จะให้คนชาวเมืองยวมได้มากราบไหว้สักการบูชา ส่วนภายนอกเป็นที่ตั้งของพระธาตุจอมแจ้ง บริเวณฐานด้านล่างของพระธาตุจอมแจ้งมีหลักศิลาประทับรอยมือของต๊ะ หรือครูบาเจ้าชัยวงศา อุโบสถของวัดมีรูปแบบศิลปะล้านนา ภายในมีพระพุทธรูปและพระประธานและยังมีรูปจำลองของพระเจ้าสิทธัตถะตั้งอยู่บริเวณหน้าพระประธาน ทรงเครื่องกษัตริย์ จิตรกรรมฝาผนังในอุโบสถเขียนเรื่องราวพระเวสสันดรชาดกและภาพพุทธประวัติเขียนประดับไว้โดยรอบ ภายนอก
==อ้างอิง==
จอมแจ้ง
จอมแจ้ง
องค์การบริหารส่วนตำบลท่าพญา

องค์การบริหารส่วนตำบลท่าพญา เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของตำบลท่าพยา ในอำเภอปากพนัง จังหวัดนครศรีธรรมราช เดิมมีฐานะเป็นสภาตำบลท่าพยาใน พ.ศ. 2517 ก่อนที่จะยกฐานะเป็นองค์การบริหารส่วนตำบลท่าพยาในวันที่ 30 มกราคม พ.ศ. 2539 ปัจจุบันเขตองค์การบริหารส่วนตำบลท่าพญามีประชากร 4,646 คน
พื้นที่องค์การบริหารส่วนตำบลท่าพญาประกอบไปด้วย 10 หมู่บ้านในตำบลท่าพยา อนึ่งชื่อขององค์การบริหารส่วนตำบลท่าพญา เดิมสะกดตามชื่อตำบล คือ "องค์การบริหารส่วนตำบลท่าพยา" ต่อมาได้เปลี่ยนเป็น "องค์การบริหารส่วนตำบลท่าพญา" เพื่อให้สะกดถูกต้องตามพจนานุกรมฉบับราชบัณฑิตยสถาน ส่วนชื่อ "ตำบลท่าพยา" ยังสะกดตามประวัติศาสตร์ของพื้นที่ตำบลเดิม ซึ่งกร่อนมาจากคำว่า "ตำบลท่าพระยา" ในตอนแรกตั้งตำบล ในสมัยพระเจ้ากรุงธนบุรีหรือพระเจ้าตากสินมหาราช เมื่อครั้งยกทัพไปตีเมืองไทรบุรี ในพ.ศ.ใดไม่ทราบแน่ชัด เล่ากันว่าพระเจ้ากรุงธนบุรีได้ยกทัพมาถึงที่นี่ ข้าราชการบริพารเมืองนครศรีธรรมราชมาคอยถ้าทัพของพระเจ้าตากสินมหาราชที่ปากทางนี้ จึงเรียกบริเวณนี้ว่า “ท่าพระยา” แล้วจึงกลายมาเป็น “ท่าพยา” ในภายหลัง ก่อนหน้านี้จะเรียกว่า “ท่าถ้าพระยา” แต่คนภาคใต้จะเรียกภาษาถิ่นว่า “ท่าพยา” และยังสะกดเป็น "ตำบลท่าพยา" จนถึงปัจจุบัน มีพื้นที่รับผิดชอบ 19.45 ตารางกิโลเมตร หรือคิดเป็นพื้นที่ 12,156.25 ไร่
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลท่าพญา 
ท่าพญา
ท่าพญา
ทอมัส ดิเลนีย์

ทอมัส ยอเซฟ ดิเลนีย์ (Thomas Joseph Delaney; เกิด 3 กันยายน ค.ศ. 1991) เป็นนักฟุตบอลชาวเดนมาร์ก ปัจจุบันลงเล่นในตำแหน่งกองกลางตัวรับให้แก่เซบิยา สโมสรในลาลิกา และทีมชาติเดนมาร์ก
ดิเลนีย์ เริ่มต้นอาชีพของเขากับโคเปนเฮเกน โดยลงเล่นมากถึง 249 นัดและทำ 24 ประตู ช่วยให้ทีมชนะเลิศเดนิชซูเปอร์ลีกา 5 สมัย และเดนิสคัพ 4 สมัย หลังขากนั้นเขาย้ายไปประเทศเยอรมนี กับแวร์เดอร์เบรเมิน และโบรุซีอาดอร์ทมุนด์ เขาลงเล่น 107 นัดในบุนเดิสลีกา ก่อนที่จะย้ายไปเซบิยาในปี ค.ศ. 2021 ด้วยค่าตัว 6 ล้านยูโร
ดิดลนีย์ เริ่มต้นลงเล่นให้กับทีมชาติเดนมาร์กชุดใหญ่ ตั้งแต่ปี ค.ศ. 2013 เขาเป็นส่วนหนึ่งของทีมในการแข่งขันฟุตบอลโลก 2018 และการผ่านเข้าสู่รอบรองชนะเลิศฟุตบอลชิงแชมป์แห่งชาติยุโรป 2020
== ทีมชาติ ==
ดิเลนีย์ลงเล่นให้แก่ทีมชาติเดนมาร์กรุ่นอายุไม่เกิน 18 ปีครั้งแรกในเดือนตุลาคม ค.ศ. 2008 เขาลงเล่นให้แก่ทีมชาติชุดนี้สามนัดและลงเล่นให้แก่ทีมชาติรุ่นอายุไม่เกิน 19 ปีอีก 11 นัด
วันที่ 11 สิงหาคม ค.ศ. 2010 เขาลงเล่นนัดแรกให้แก่ทีมชาติเดนมาร์กรุ่นอายุไม่เกิน 21 ปีในเกมกระชับมิตรที่พบกับอิตาลี
ดิเลนีย์ลงเล่นนัดแรกให้แก่ทีมชาติชุดใหญ่ครั้งแรกเมื่อวันที่ 15 ตุลาคม ค.ศ. 2013 ในฟุตบอลโลก 2014 รอบคัดเลือกที่พบกับมอลตา
เดือนมิถุนายน ค.ศ. 2018 เขามีชื่อติดทีมชาติชุดลุยศึกฟุตบอลโลก 2018 ที่รัสเซีย
เขามีชื่อติดทีมชาติเดนมาร์กในการแข่งขันฟุตบอลชิงแชมป์แห่งชาติยุโรป 2020 ซึ่งเขาทำประตูแรกในนามทีมชาติในรอบก่อนรองชนะเลิศที่พบกับเช็กเกีย
== ชีวิตส่วนตัว ==
ดิเลนีย์เกิดที่เดนมาร์กและใช้ช่วงเวลาในการเล่นในระดับเยาวชนที่นั่น พ่อของเขาก็เกิดที่เดนมาร์กแต่ก็มีเชื้อสายอเมริกันผ่านทางปู่ของเขาที่เกิดในสหรัฐ ดิเลนีย์ก็มีเชื้อสายไอริชผ่ายทางปู่ทวดของเขาซึ่งย้ายถิ่นฐานจากไอร์แลนด์ไปสหรัฐในช่วงทศวรรษ 1840 ซึ่งเป็นช่วงทุพภิกขภัยครั้งใหญ่
ดิเลนีย์ตาบอดสีเขียว-แดง
== เกียรติประวัติ ==
โคเปนเฮเกน
เดนิชซูเปอร์ลีกา: 2009–10, 2010–11, 2012–13, 2015–16, 2016–17
เดนิชคัพ: 2011–12, 2014–15, 2015–16, 2016–17
โบรุสซีอาดอร์ทมุนท์
เดเอ็ฟเบ-โพคาล: 2020–21
เดเอ็ฟเอ็ล-ซูเพอร์คัพ: 2019
รางวัลส่วนตัว
รางวัลผู้เล่นดาวรุ่งแห่งปีของเดนมาร์ก (Arla’s Talent Award): 2009
เดนิชคัพไฟเตอร์: 2015
ผู้เล่นยอดเยี่ยมแห่งปีของโคเปนเฮเกน: 2015, 2016
== อ้างอิง ==
== แหล่งข้อมูลอื่น ==
Danish national team profile
F.C. Copenhagen profile
Profile at Football-Lineups.com
กองหน้าฟุตบอล
นักฟุตบอลชาวเดนมาร์ก
ชาวเดนมาร์กเชื้อสายไอริช
ชาวเดนมาร์กเชื้อสายอเมริกัน
ผู้เล่นสโมสรฟุตบอลโคเปนเฮเกน
ผู้เล่นเอ็สเฟา แวร์เดอร์เบรเมิน
ผู้เล่นโบรุสซีอาดอร์ทมุนท์
ผู้เล่นสโมสรฟุตบอลเซบิยา
ผู้เล่นในเดนิชซูเปอร์ลีกา
ผู้เล่นในบุนเดิสลีกา
นักฟุตบอลทีมชาติเดนมาร์ก
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
เดวี กลาสเซิน

เดวี กลาสเซิน (เกิด 21 กุมภาพันธ์ ค.ศ. 1993) เป็นนักฟุตบอลชาวดัตช์ที่เล่นในตำแหน่งกองกลางให้แก่อายักซ์ในเอเรอดีวีซีและทีมชาติเนเธอร์แลนด์
== ทีมชาติ ==
วันที่ 5 มีนาคม ค.ศ. 2014 กลาสเซินลงเล่นนัดแรกให้แก่ทีมชาติเนเธอร์แลนด์ชุดใหญ่ภายใต้การคุมทีมของลูวี ฟัน คาลในเกมกระชับมิตรที่พบกับฝรั่งเศสที่สตาดเดอฟร็องส์ในปารีส เขาถูกเปลี่ยนตัวลงเล่นในนาทีที่ 72 แทนที่เวสลีย์ สไนเดอร์ ซึ่งนัดนั้น เนเธอร์แลนด์เป็นฝ่ายแพ้ไป 2–0 อย่างไรก็ตาม กลาสเซินกลายเป็นผู้เล่นคนที่ 100 ที่ได้ลงเล่นนัดแรกให้แก่ทีมชาติเนเธอร์แลนด์ในขณะที่ลงเล่นในระดับสโมสรให้แก่อายักซ์
วันที่ 31 มีนาคม ค.ศ. 2015 เขาทำประตูในนามทีมชาติ ช่วยให้ทีมเอาชนะสเปนในเกมกระชับมิตร 2–0
== เกียรติประวัติ ==
อายักซ์
เอเรอดีวีซี: 2011–12, 2012–13, 2013–14, 2020–21
เคเอ็นวีบีคัพ: 2020–21
โยฮัน ไกรฟฟ์ชีลด์: 2013
ยูฟ่ายูโรปาลีก: รองชนะเลิศ 2016–17
รางวัลส่วนตัว
ผู้เล่นยอดเยี่ยมในอีกอนฟิวเจอร์คัพ: 2010
ผู้เล่นพรสวรรค์แห่งอนาคตของอายักซ์: 2011
นักกีฬายอดเยี่ยมแห่งปีของเมืองฮิลเวอร์ซัม: 2013
ผู้เล่นพรสวรรค์แห่งปีของอายักซ์: 2014
นักฟุตบอลดัตช์พรสวรรค์แห่งปี: 2014
นักฟุตบอลดัตช์แห่งปี: 2016
== อ้างอิง ==
== แหล่งข้อมูลอื่น ==
Davy Klaassen at Voetbal International
Netherlands U16 stats  at OnsOranje
Netherlands U17 stats  at OnsOranje
Netherlands U19 stats  at OnsOranje
Netherlands U21 stats  at OnsOranje
บุคคลจากจังหวัดนอร์ทฮอลแลนด์
กองกลางฟุตบอล
นักฟุตบอลชาวดัตช์
ผู้เล่นอาเอฟเซ อายักซ์
ผู้เล่นสโมสรฟุตบอลเอฟเวอร์ตัน
ผู้เล่นเอ็สเฟา แวร์เดอร์เบรเมิน
ผู้เล่นในเอเรอดีวีซี
ผู้เล่นในเอร์สเตอดีวีซี
ผู้เล่นในพรีเมียร์ลีก
ผู้เล่นในบุนเดิสลีกา
นักฟุตบอลทีมชาติเนเธอร์แลนด์
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
คณะกรรมการโอลิมปิกโมร็อกโก

คณะกรรมการโอลิมปิกโมร็อกโก (اللجنة الأولمبية الوطنية المغربية; Moroccan Olympic Committee; อักษรย่อ CNOM, รหัสไอโอซี: MAR) เป็นคณะกรรมการโอลิมปิกแห่งชาติที่เป็นตัวแทนของประเทศโมร็อกโกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2502 มีสำนักงานใหญ่ตั้งอยู่ที่ประเทศโมร็อกโก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากโมร็อกโกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของสมาคมคณะกรรมการโอลิมปิกแห่งชาติแอฟริกา (โอเอ็นโอซี)
== ดูเพิ่ม ==
ประเทศโมร็อกโกในโอลิมปิก
ประเทศโมร็อกโกในแอฟริกันเกมส์
== อ้างอิง ==
== แหล่งข้อมูลอื่น ==
คณะกรรมการโอลิมปิกโมร็อกโก
องค์การที่ก่อตั้งในปี พ.ศ. 2502
โมร็อกโก
หยาง ต้ง

หยาง ต้ง (; 604–619) เป็นที่รู้จักในประวัติศาสตร์ดั้งเดิมในพระนาม กษัตริย์แห่งเยฺว่ (越王) หรือ พระนามจีน หฺวางไท่จู่ (皇泰主), พระนามหลังสวรรคต (ถวายโดยหวัง ซื่อชง) จักรพรรดิกง (恭皇帝) พระนามเดิม เหรินจิ่น (仁謹) เป็นจักรพรรดิของจีนสมัยราชวงศ์สุย ระหว่างเกิดความวุ่นวายที่แผ่ไปทั่วอาณาจักรสุยในช่วงปลายประวัติศาสตร์ราชวงศ์ จักรพรรดิสุยหยางพระอัยกาของพระองค์ ปล่อยให้พระองค์ดูแลเมืองหลวงทางตะวันออก ลั่วหยาง และหลังจากที่จักรพรรดิสุยหยางถูกปลงพระชนม์โดยนายพลอวี้เหวินฮั่วจี๋ในปีค.ศ. 618 ขุนนางราชวงศ์สุยในลั่วหยางประกาศให้หยาง ตง เป็นจักรพรรดิ อย่างไรก็ตาม ในไม่ช้าหนึ่งในขุนนางเหล่านั้น หวัง ซื่อชง ก็ได้ยึดอำนาจ และในปีค.ศ. 619 หยาง ตง ได้สละราชบัลลังก์แก่เขา สิ้นสุดราชวงศ์สุย ในไม่ช้าพระองค์ก็ถูกปลงพระชนม์ตามคำสั่งของหวัง ซื่อชง
==อ้างอิง==
จักรพรรดิราชวงศ์สุย
พุทธศาสนิกชนชาวจีน
แอร์ดรอป (แอปเปิล)

แอร์ดรอป (AirDrop) เป็นบริการเฉพาะกิจที่เป็นกรรมสิทธิ์ในระบบปฏิบัติการไอโอเอสและแมคโอเอสของแอปเปิลอิงค์ ซึ่งเปิดตัวใน Mac OS X Lion (Mac OS X 10.7) และไอโอเอส 7 โดยสามารถถ่ายโอนไฟล์ระหว่างคอมพิวเตอร์แมคอินทอชที่รองรับและอุปกรณ์ไอโอเอส ซึ่งหมายถึงการสื่อสารไร้สายระยะใกล้
ก่อนหน้า OS X Yosemite (OS X 10.10) และภายใต้ OS X Lion, Mountain Lion และ Mavericks (OS X 10.7–10.9 ตามลำดับ) โปรโตคอลแอร์ดรอปในแมคโอเอสแตกต่างจากโปรโตคอลแอร์ดรอปของไอโอเอส ดังนั้นทั้งสองจึงไม่สามารถทำงานร่วมกันได้ OS X Yosemite และรุ่นที่ใหม่กว่ารองรับโปรโตคอลแอร์ดรอปของไอโอเอส ซึ่งใช้สำหรับการถ่ายโอนระหว่างแมคและอุปกรณ์ไอโอเอส ตลอดจนระหว่างคอมพิวเตอร์แมคสองเครื่องในรุ่นปี ค.ศ. 2012 หรือใหม่กว่า และใช้ทั้ง Wi-Fi และบลูทูธ โหมดดั้งเดิมสำหรับโปรโตคอลแอร์ดรอปรุ่นเก่า (ซึ่งใช้ Wi-Fi เท่านั้น) ระหว่างคอมพิวเตอร์แมครุ่นปี 2012 หรือเก่ากว่า (หรือคอมพิวเตอร์ที่ใช้ OS X Lion ผ่าน OS X Mavericks) และคอมพิวเตอร์แมคเครื่องอื่นก็สามารถใช้ได้จนถึง macOS Mojave
แอฟเปิลเปิดเผยว่าไม่จำกัดขนาดของไฟล์ที่แอร์ดรอปสามารถถ่ายโอนได้
== ความปลอดภัยและความเป็นส่วนตัว ==
AirDrop ใช้การเข้ารหัส TLS กว่าแอปเปิ้ลที่สร้างขึ้นโดยตรงแบบ peer-to-peer Wi-Fi การเชื่อมต่อสำหรับการถ่ายโอนไฟล์ วิทยุ Wi-Fi ของแหล่งที่มาและเป้าหมายอุปกรณ์สื่อสารโดยตรงโดยไม่ต้องใช้การเชื่อมต่ออินเทอร์เน็ตหรือ Wi-Fi Access Point
รายละเอียดทางเทคนิคของ AirDrop และเป็นกรรมสิทธิ์แบบ peer-to-peer โปรโตคอล Wi-Fi ที่เรียกว่าแอปเปิ้ล Link โดยตรงแบบไร้สาย (AWDL) ได้รับการออกแบบย้อนกลับและส่งผลให้การใช้งานโอเพนซอร์สการตีพิมพ์เป็นนกฮูกและ OpenDrop
มีรายงานหลายกรณีที่ผู้ใช้อุปกรณ์ iOS  ที่ตั้งค่าความเป็นส่วนตัว AirDrop เป็น "ทุกคน" ได้รับไฟล์ที่ไม่ต้องการจากคนแปลกหน้าในบริเวณใกล้เคียง ปรากฏการณ์นี้เรียกว่า  ไฟกระพริบทางไซเบอร์ผู้ใช้สามารถควบคุมการตั้งค่า AirDrop ของตนได้อย่างเต็มที่และจำกัดผู้ที่สามารถส่งไฟล์ได้ โดยมีตัวเลือกสำหรับ "ทุกคน" "เฉพาะผู้ติดต่อ" หรือ "ปิด" iOS 13 ไม่แสดงภาพขนาดย่อบนพรอมต์อีกต่อไปเมื่อได้รับภาพที่ส่งโดยคนแปลกหน้า
ในระหว่างการจับมือครั้งแรก อุปกรณ์แลกเปลี่ยนแฮช SHA-256 แบบเต็มของหมายเลขโทรศัพท์และที่อยู่อีเมลของผู้ใช้ ซึ่งอาจถูกใช้โดยผู้โจมตีเพื่อสรุปหมายเลขโทรศัพท์และในบางกรณีที่อยู่อีเมลเอง
== อ้างอิง ==
== แหล่งข้อมูลอื่น ==
How-to: Use AirDrop to send content from your Mac
How-to: How to use AirDrop with your iPhone, iPad, or iPod touch
แอปเปิลคอมพิวเตอร์
สะพานเวเรซาโน่-นาร์โรว์

สะพานเวเรซาโน่-นาร์โรว์ (Verrazzano-Narrows Bridge  ; ถูกเรียกอีกอย่างหนึ่งว่า สะพานเวเรซาโน่ เป็นที่รู้จักกันภายในเมืองว่า เวเรซาโน่ แต่เดิมมีชื่อว่า สะพานเวราซาโน่-นาร์โรว์ (Verrazano-Narrows Bridge (มีตัวอักษร "z" เพียง 1 ตัว)) หรือ สะพานนาร์โรว์) เป็นสะพานแขวนเชื่อมโบโรฮ์เกาะสแตเทนและบรุกลิน ในนครนิวยอร์ก ทอดข้ามเดอะนาร์โรว์ ซึ่งเป็นแหล่งน้ำที่เชื่อมระหว่างอ่าวนิวยอร์กบนซึ่งค่อนข้างจะปิดกับอ่าวนิวยอร์กล่าง และมหาสมุทรแอตแลนติก และเป็นทางข้ามช่องแคบเพียงแห่งเดียวของเดอะนาร์โรว์ ลักษณะเป็นสะพานสองชั้น รองรับเส้นทางของอินเตอร์สเตด 278 จำนวน 13 ช่องจราจร โดยชั้นบนมี 7 ช่องจราจร และชั้นล่างมี 6 ช่องจราจร สะพานนี้ตั้งชื่อตามจิโอวานี เดอ เวเรซาโน่ ซึ่งใน ค.ศ. 1524 เป็นนักสำรวจยุโรปคนแรกที่เข้าสู่ท่าเรือนิวยอร์กและแม่น้ำฮัดสัน
== อ้างอิง ==
30000

30000 (สามหมื่น) เป็นจำนวนธรรมชาติที่อยู่ถัดจาก 29999 (สองหมื่นเก้าพันเก้าร้อยเก้าสิบเก้า) และอยู่ก่อนหน้า 30001 (สามหมื่นเอ็ด)
== ตัวเลขที่เลือกอยู่ในช่วง 30001–39999 ==
=== 30001 ถึง 30999 ===
30029 – ไพรมอเรียลไพรเมอร์
30030 – ไพรมอเรียล
30203 – เซฟไพรม์
30240 – [divisor number|หมายเลขตัวหารฮาร์มอนิก]
30323 – โซฟีเกอร์เมนไพรม์และเซฟไพรม์
30420 – เลขพีระมิดห้าเหลี่ยม
30694 – จำนวนฐานเปิด
30941 – เบสแรก 13 ไพรม์ซ้ำ
== อ้างอิง ==
จำนวนเต็ม
40000

40000 (สี่หมื่น) เป็นจำนวนธรรมชาติที่อยู่ถัดจาก 39999 (สามหมื่นเก้าพันเก้าร้อยเก้าสิบเก้า) และอยู่ก่อนหน้า 40001 (สี่หมื่นเอ็ด) เป็นเลขยกกำลังสองของ 200
== ตัวเลขที่เลือกอยู่ในช่วง 40001–49999 ==
===40001 ถึง 40999===
40320 – แฟกทอเรียลที่น้อยที่สุด (8!) ที่ไม่ใช่จำนวนเชิงประกอบสูง
40425 – จำนวนพีรามิดยกกำลังสอง
40585 – แฟกตอรีที่ใหญ่ที่สุด
40678 – จำนวนพีระมิดห้าเหลี่ยม
40804 – ยกกำลังพาลินโดรม
===41000 ถึง 41999===
41041 – จำนวนคาร์ไมเคิล
41472 – 3-จำนวนสมูธ
41616 – จำนวนยกกำลังไทรแองเกิล
41835 – จำนวนมอตซ์กิน
===42000 ถึง 42999===
42680 – จำนวนออกตาเฮดรอล
42875 – 353
42925 – จำนวนพีรามิดัลยกกำลัง
===43000 ถึง 43999===
43261 – จำนวนมาร์คอฟ
43560 – จำนวนพีรามิดัลเพนตาโกนัล
43691 – แวกสตาฟฟ์ไพรม์
== อ้างอิง ==
จำนวนเต็ม
50000

50000 (ห้าหมื่น) เป็นจำนวนธรรมชาติที่อยู่ถัดจาก 49999 (สี่หมื่นเก้าพันเก้าร้อยเก้าสิบเก้า) และอยู่ก่อนหน้า 50001 (ห้าหมื่นเอ็ด)
== ตัวเลขที่เลือกอยู่ในช่วง 50001–59999 ==
===50001 ถึง 50999===
50069 = 11 + 22 + 33 + 44 + 55 + 66
50400 – จำนวนประกอบสูง
50625 = 154, ยกกำลังสี่ที่น้อยที่สุดที่สามารถแสดงเป็นผลรวมของยกกำลังที่สี่ที่แตกต่างกันเพียงห้ากำลังเท่านั้น พาลินดรอมิกในฐาน 14 (1464114)
50653 = 373, พาลินดรอมิกในฐาน 6 (10303016)
===51000 ถึง 51999===
51076 = 2262, พาลินดรอมิกในฐาน 15 (1020115)
51641 – จำนวนมาร์คอฟ
51984 = 2282 = 373 + 113 กำลังสองที่เล็กที่สุดจากผลรวมของยกกำลังสี่ที่แตกต่างกันเพียงห้าตัว
===52000 ถึง 52999===
52488 – 3-สมูธนัมเบอร์
52633 – จำนวนคาร์ไมเคิล
===53000 ถึง 53999===
53016 – จำนวนพีระมิดห้าเหลี่ยม
53361 = 2312 ผลรวมของลูกบาศก์ของจำนวนเต็มบวก 21 ตัวแรก
== อ้างอิง ==
จำนวนเต็ม
60000

60000 (หกหมื่น) เป็นจำนวนธรรมชาติที่อยู่ถัดจาก 59999 (ห้าหมื่นเก้าพันเก้าร้อยเก้าสิบเก้า) และอยู่ก่อนหน้า 60001 (หกหมื่นเอ็ด) เป็นตัวเลขปัดเศษ เป็นค่าของ \varphi(F25).
== ตัวเลขที่เลือกอยู่ในช่วง 60001–69999 ==
===60,001 ถึง 60,999===
60,049 – จำนวนเลย์แลนด์
60,101 – จำนวนเฉพาะที่เล็กที่สุดที่มีระยะส่วนกลับของ 100
===61,000 ถึง 61,999===
===62,000 ถึง 62,999===
62,208 – 3-สมูธนัมเบอร์
62,210 – จำนวนมาร์คอฟ
62,745 – จำนวนคาร์ไมเคิล
===63,000 ถึง 63,999===
63,020 – จำนวนเชิงมิตรกับ 76084
63,360 – ระยะนิ้วในหนึ่งไมล์
63,750 – จำนวนพีระมิดห้าเหลี่ยม
63,973 – จำนวนคาร์ไมเคิล
===64,000 ถึง 64,999===
64,000 – 403; อาจหมายถึง 64,000 Dollar Question ด้วย
64,009 – ผลรวมของลูกบาศก์ของจำนวนเต็มบวก 22 ตัวแรก
64,079 – จำนวนลูคัส
== อ้างอิง ==
จำนวนเต็ม